**Z A P I S N I K**

sa 35. sjednice Gradskog vijeća Grada Delnica

održane 6. studenoga 2024. godine u Velikoj vijećnici s početkom u 17,00 sati

Prisutni: Ivana Pečnik Kastner, Ivica Knežević, Nataša Kozlica, Adrijana Kruljić, Igor Pleše i Davorin Klobučar, Josip Prelac i Daniel Kezele.

Izostanak su ispričali vijećnici Ivan Piškor, Johan Klarić i Franjo Jakovac.

Izostanak nije ispričala vijećnica Ljubica Vujnović.

Osim članova Gradskog vijeća sjednici prisustvuju: pročelnik Upravnog odjela gradske uprave za financije i projekte, Đulio Jusufi, savjetnica za lokalnu samoupravu i opće poslove Upravnog odjela gradske uprave za lokalnu samoupravu, društvene djelatnosti i opće poslove, Nikolina Ćuić Muhvić, tajnica gradonačelnice Marija Crnić Grgurić i novinar Radija Gorski kotar.

Predsjednica otvara sjednicu i konstatira da je prisutno 9 vijećnika te postoji kvorum za pravovaljano odlučivanje.

Predsjednica navodi da će zapisnici sa 34. i 35. sjednice biti dostavljeni na narednoj sjednici .

Predsjednica navodi da nije dobila prijedlog za dopunu dnevnog reda te predlaže sljedeći dnevni red:

**DNEVNI RED**

1. III izmjene i dopune Proračuna Grada Delnica za 2024. godinu

Nakon toga Predsjednica pita tko je za usvajanje dnevnog reda.

Predsjednica konstatira da je jednoglasno s 9 glasova ZA usvojen dnevni red.

**Točka 1.**

Uvodno izlaganje imao je pročelnik Upravnog odjela gradske uprave za financije i projekte, Đulio Jusufi.

Na sjednici Gradskog vijeća 26. srpnja 2024. godine u II. Izmjenama i dopunama proračuna osigurana su sredstva za primitke što je bio prvi korak za zaduženje.

Kao što je navedeno u obrazloženju, ovdje se ne radi o financijskom uravnoteženju nego o usklađenju kredita odnosno dodjeljivanju izvora financiranja samog kredita.

Na dnevnom redu 33. sjednice Gradskog vijeća bila je Odluka o zaduženju Grada Delnica koja je također usvojena.

Nakon što je dostavljena dokumentacija Ministarstvu financija sa svim dokumentima vezano za kredit obzirom da je za dva projekta, „ulica Kralja Zvonimira“ i „ulica Ograja“ bilo u planu prijavljivanje na europske projekte,

No u zadnjem trenutku dobivena je odbijenica zbog NPO-a, budući da su dobivena sredstva za dogradnju Dječjeg vrtića „ Hlojkica“ Delnice.

Od 12 točaka koje su predane u dokumentaciji za kredit, ono što je potrebno dodati u 3 stavke, za „ulicu Kralja Zvonimira“ , „ulicu Ograja“ te za dogradnju Dječjeg vrtića „ Hlojkica“ Delnice jesu izvori financiranja za navedene kapitalne projekte.

Nije bilo prijave vijećnika za raspravu.

Gradsko vijeće jednoglasno sa 9 glasova ZA usvaja III izmjene i dopune Proračuna Grada Delnica za 2024. godinu

Predsjednica konstatira da je ovime dnevni red iscrpljen te zaključuje sjednicu u 17:05 sati .

Zapisnik napisala tajnica gradonačelnice Predsjednica

Marija Crnić Grgurić Ivana Pečnik Kastner

KLASA: 024-03/24-01/10

URBROJ: 2170-6-5-7-3

U Delnicama, 6. studenoga 2024. godine