**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADONAČELNICA**

**GRADSKO VIJEĆE GRADA DELNICA**

**n/r predsjednice Ivane Pečnik Kastner**

Na temelju članka 48. stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

PRIJEDLOG

1. IZMJENA I DOPUNA PROGRAMA ODRŽAVANJA KOMUNALNE INFRASTRUKTURE U 2024. GODINI

|  |  |
| --- | --- |
| Predlagatelj | Službenica za privremeno obavljanje poslova Pročelnika Odjela gradske uprave za komunalni sustav, imovinu, promet i zaštitu okoliša |
| Gradonačelnica |
| Katarina Mihelčić, dipl.ing.agr. | Goranka Kajfeš, dipl.ing. |

**Delnice, studeni 2024.**

Obrazloženje

Osnovom članka 72. Zakona o Komunalnom gospodarstvu ("Narodne novine 68/18, 110/18 i 32/20) predstavničko tijelo JLS donosi za svaku proračunsku godinu Program održavanja komunalne infrastrukture. . Program održavanja komunalne infrastrukture za 2024. godinu objavljen je u Službenim novinama Grada Delnica broj 10/23 i 4/24.

U skladu s III. Izmjenama i dopunama proračunom za 2024. god. planirane su aktivnosti za održavanje komunalne infrastrukture i to za održavanje javnih površina, nerazvrstanih cesta, javne rasvjete. Svaka aktivnost je opisana u programu te se prema tome za održavanje javnih površina planira utrošiti 632.191,00 eura, za održavanje nerazvrstanih cesta 611.500,00 eura te održavanje javne rasvjete u iznosu od 70.000,00 eura. Ukupna vrijednost programa je 1.313.691,00 eura.

Izvori financiranja su komunalna naknada, tekuće pomoći izvanproračunskih korisnika, kapitalne pomoći, šumski doprinos, te vlastiti prihodi.

Temeljem članka 72. Zakona o komunalnom gospodarstvu (NN 68/18, 110/18, 32/20), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 137/15, 123/17, 98/19 i 144/20) i članka 40. Statuta Grada Delnica (SN GD 02/21), Gradsko vijeće Grada Delnica donosi

**III. IZMJENE I DOPUNE PROGRAM ODRŽAVANJA KOMUNALNE INFRASTRUKTURE U 2024. GODINI**

Članak 1.

Donose se III. Izmjene i dopune Programa održavanja komunalne infrastrukture u 2024. godini, a u skladu sa III. Izmjenama i dopunama Proračuna Grada Delnica, kojim se utvrđuje održavanje komunalne infrastrukture na području Grada Delnica za 2024. godinu i to opseg radova, procijenjeni troškovi te izvori financiranja.

Članak 2.

Održavanje komunalne infrastrukture i visina potrebnih sredstava te izvori financiranja potrebna za obavljanje djelatnosti održavanja javnih površina, nerazvrstanih cesta, javne rasvjete i groblja utvrđuje se kako slijedi:

| **Pozicija u Proračunu** | **Naziv programa** | **Opis** | **II. Izmjene** | **III. Izmjene** | **Izvor financiranja** | | |
| --- | --- | --- | --- | --- | --- | --- | --- |
| **Komunalna naknada** | **Ostali izvori** | **Naziv ostalih izvora** |
| **I. ODRŽAVANJE JAVNIH POVRŠINA** | | | | | | | | |
| **327** | **Odvoz smeća s javnih površina** | Odvoz se vrši kontejnerima koji su po potrebi postavljeni na javne površine i na prostore gdje se ne vrši organizirani odvoz komunalnog otpada na području Grada Delnica. | 3.000,00 | 3.000,00 | 3.000,00 |  |  |
| **329**  **329.1** | **Čišćenje cesta i javno prometnih i zelenih površina**  **ZELENE**  **JPP** | Program sadrži poslove koje izvršava KTD „Risnjak- Delnice“ d.o.o., a čini održavanje i čišćenje zelenih i javnoprometnih površina. Košnja zelenih površina unutar naselja (parkovi, nasadi, zeleni otoci, površine namijenjene za veća okupljanja) u Delnicama, Crnom Lugu i Brodu na Kupi; nabava, sadnja i održavanje cvjetnjaka, ukrasnog grmlja, stablašica te održavanje krošnji, čišćenje zelenih površina od smeća kao i pražnjenje košarica za otpatke sa zelenih površina. (Plan u privitku) U ovoj aktivnosti sadržano je i čišćenje smeća i lišća s javnoprometnih površina, cesta, nogostupa, parkirališta, pražnjenje košarica za otpatke te čišćenje od rizle nakon zimskog perioda, ručno čišćenje snijega. Detaljan pregled poslova na javnim površinama reguliran je godišnjim Planom održavanja javnih površina.  Kako se povećala površina održavanja zelenih površina (dodana površina iza Ine u Crnom Lugu, kontinuirana i redovita košnja na Potoku, i dr.) , pojačao se intenzitet košnje, povećana je procijenjena vrijednost po aktivnostima. | 248.000,00  188.200,00 | 248.000,00  188.200,00 | 248.000,00  152.200,00 | 36.000,00 | Pravo puta |
| **330.2** | **Održavanje i nabava dječjih igrala i urbane opreme** | Aktivnost obuhvaća popravak, održavanje igrala, klupa, ,koševa za otpatke u Parku kralja Tomislava i malom parku u Delnicama, kao i na preostalim dj. igralištima u Delnicama (S.S. Kranjčevića, A,Šenoe, Radićeva, Ulici bana J.Jelačića), u Lučicama i Crnom Lugu te održavanja urbane oprema na igralištima te na drugim lokacijama koje se nalaze na odmorištima uz ceste ili na javnim površinama u naseljima ili izvan naselja. | 13.273,00 | 13.273,00 | 13.273,00 |  |  |
| **331** | **Razni nepredviđeni radovi** | Tijekom godine potrebno je izvršiti određene radnje na javnim površinama koje se ne mogu predvidjeti, a odnose se na hitne intervencije uslijed nastalih šteta na zemljištu ili opremi kojima se sprječava veća materijalna šteta ili uklanjaju opasnosti za korisnike prostora. | 13.273,00 | 13.273,00 | 13.273,00 |  |  |
| **487** | **Sanacija divljih deponija** | Ovisno o stanju na terenu vrši se procjena prioriteta čišćenja divljih deponija na čitavom teritoriju Grada Delnica, te ovisno o obimu onečišćenja sanira nekoliko takvih lokacija. Radovi se izvode na 4 lokacije koje utvrdi komunalni redar. Prema dosadašnjim saznanjima i uočenim potrebama očekuje se povećana potreba sanacija divljih deponija. | 5.000,00 | 5.000,00 | 5.000,00 |  |  |
| **337** | **Novogodišnje ukrašavanje** | Montaža i demontaža novogodišnje dekoracije, spajanje ukrasa na stupove javne rasvjete, nabava novih ukrasa, a poslovi se obavljaju osnovom ugovora s komunalnim poduzećem KTD "Risnjak" d.o.o. Delnice. Dosadašnje izvršenje aktivnosti iznosi 46.043,15 eura, od čega se 12.079,97 eura na elektroinstalaterske radove na ukrašavanju ispostavljene od strane KZD Risnjak-Delnice u siječnju 2024., na uslugu demontaže ukrasa u iznosu od 23.959,11 eura, te na popravak ukrasa u iznosu od 10.004,07 eura. Stavka se povećava u iznosu od 29.000,00 eura za montažu ukrasa prema ponudi i specifikaciji koja je sastavni dio Obrazloženja Proračuna. | 46.100,00 | 75.100,00 | 75.100,00 |  |  |
| **326** | **Deratizacija i dezinsekcija** | U skladu sa pozitivnim zakonskim propisima dva puta godišnje vrši se deratizacija i dezinsekcija javnih površina prema planu i programu za tekuću godinu. | 3.500,00 | 3.500,00 | 3.500,00 |  |  |
| **326.1** | **Veterinarske usluge** | Hvatanje, zbrinjavanje i po potrebi sterilizacija životinja koje su bez nadzora kao i čišćenje javnih površina od uginulih životinja. Usluge vrši Veterinarska stanica Rijekai osnovom Ugovora koji sklapa sa KTD "Risnjak" nakon provedenog postupka nabave. | 24.945,00 | 24.945,00 | 24.945,00 |  |  |
| **349.1** | **Potrošnja električne energije na javnim površinama** | Podrazumijeva utrošak električne energije na javnim površinama kao što su semafori, fontane, crpne stanice i sl. Stavka se povećavaa zbog očekivane povećane potrošnje el.energije uslijed raznoraznih manifestacija, te novogodišnjeg ukrašavanja. | 4.300,00 | 4.300,00 | 2.800,00 | 1.500,00 | Vlastiti prihod |
| **326.4** | **Održavanje sportskih objekata i terena** | Održavanje sportskih objekata i terena na području Grada Delnica povjereno je GSC-u d.o.o. Delnice. Grad Delnice sufinancira navedene aktivnosti svake godine u određenom iznosu, a sve prema planu održavanja GSC-a. Uslijed povećanja cijene energenata nužno je povećati stavku po ovoj aktivnosti. | 63.000,00 | 63.000,00 | 63.000,00 |  |  |
| **327.4** | **Uređenje stepenica prema željezničkom kolodvoru** | Aktivnost uključuje demontažu postojećeg granitnog opločenja stepeništa (gazišta i čela), pripremu podne plohe za ponovnu montažu, čišćenje ploča u dobrom stanju za ponovnu montažu te nabava potrebnih novih ploča i ponovna montaža. Ova aktivnost ne uključuje elektrotehničke radove postavljanja rasvjete na predmetnoj lokaciji. | 19.600,00 | 19.600,00 | 19.600,00 |  |  |
| **UKUPNO ODRŽAVANJE JAVNIH POVRŠINA** | | | **632.191,00** | **661.191,00** | **623.691,00** | **37.500,00** |  |

| **Pozicija u Proračunu** | **Naziv programa** | | **Opis** | | **I.Izmjene** | **II.Izmjene** | | **Izvor financiranja** | | |
| --- | --- | --- | --- | --- | --- | --- | --- | --- | --- | --- |
| **Komunalna naknada** | **Ostali izvori** | **Naziv ostalih izvora** |
| **II. ODRŽAVANJE NERAZVRSTANIH CESTA** | | | | | | | | | | | |
| **ZIMSKA SLUŽBA** | | | | | | | | | | | |
| **355** | **Zimska služba - čišćenje snijega** | | Sredstva su raspoređena razmjerno kilometraži nerazvrstanih cesta koje se nalaze na područjima pojedinih mjesnih odbora. Zimsko održavanje ceste uključuje redovito čišćenje cesta i posipavanje pijeskom i soli, te po potrebi i odvoz snijega s javnih površina, a sve u skladu s jediničnim cijenama iz Sporazuma I godišnjeg ugovora. | | 260.000,00 | | 260.000,00 |  | 260.000,00 | Tekuće pomoći |
| **Ukupno zimska služba** | | | | | **260.000,00** | | **260.000,00** |  | **260.000,00** |  |
| **SANACIJA I REKONSTRUKCIJA CESTA** | | | | | | | | | | | |
| **338** | | **Nepredviđeni popravci** | | Hitne intervencije na nerazvrstanim cestama odnose se na popravak cesta, i sl., a koje se nisu mogle predvidjeti, te su kao nepredviđeni radovi planirani uslijed posljedica vremenskih neprilika, prirodne nepogode od 24.1.22. i drugih okolnosti uzrokovanih stanjem prometnica i korištenjem istih. Aktivnost izvođenja radova i sanacije nepredviđenih popravaka povećala se zbog nepredviđenih nepovoljnih vremenskih utjecaja na infrastrukturu na području Grada. U Maloj Lešnici utjecaji obilnih i intenzivnih kiša otežale su pristup građanima do svojih parcela. Na više mjesta na području Grada došlo je do začepljenja kanala za odvodnju oborinskih voda za što je nužno da se očiste i prokopaju kako bi se spriječila veća oštećenja cesta i objekata prilikom sljedećih kiša. Stavka uključuje i dobavu materijala na mjestima gdje se pokazalo nužnim za sigurnije kretanje i prometovanje, te preventivne hitne sanacije na novim klizištima dok se ne izradi projektna dokumentacija i ishode potrebne dozvole za kvalitetno i trajno saniranje istih. | 60.000,00 | | 60.000,00 | 60.000,00 |  |  |
| **421** | | **Sanacija makadam cesta** | | Za sanaciju i održavanje postojećih makadam cesta koje su na upravljanju Grada Delnica (dijela ceste Polane, te dijela ceste prema Podgori) planirana su sredstva u iznosu od 25.000,00 eura a odnose se na popravak vododerina, postojećih fila, propusta, ugradnju i izgradnju novih te druge neophodne radnje. Radovi se vrše temeljem četverogodišnjeg ugovora o održavanju nerazvrstanih cesta, a količine radova utvrđuju se prilikom utvrđivanja šteta na cestama i obima njihove sanacije. Aktivnost sanacije makadamskih cesta na području Grada treba se povećati u odnosu na planiranu vrijednost. Nakon obilnih kiša u svibnju nastala su oštećenja posebno na makadamima koji su po svojoj prirodi izloženiji destrukciji zbog nepovoljnog djelovanja atmosferilija velikog intenziteta. Veći broj cesta je već prethodno nastradao kroz godinu no i dalje su bile prohodne, pojavnom zadnjeg vala kiše ceste su postale neprohodne za osobne automobile što je znatno otežalo život građanima u mjestima Dedin – vikend naselje, Krašićevica, Okrug, Turki, Zapolje Brodsko, Srednja Krašićevica, Pavlići, Biljevina, te na području Broda na Kupi, ulica Ante Starčevića zbog čega su potrebne sanacije. | 55.000,00 | | 55.000,00 |  | 55.000,00 | Šumski doprinos |
| **336.1** | | **Sanacija udarnih rupa na nerazvrstanim cestama** | | Iznos će se utrošiti za sanaciju nerazvrstanih cesta ( 74,71 km) i nogostupa u Delnicama, Lučicama, Crnom Lugu i Brodu na Kupi, Razloge, Kupa, Sedalce, Potok te svim drugim naseljima na području Grada Delnica prema potrebi i stanju nakon zimskog perioda, a sanirati će se i po potrebi dijelovi površina koji budu oštećeni tijekom čitave godine. U navedene radove podrazumijevaju se i manje sanacije oborinske odvodnje, obilježavanje oštećenog dijela kolnika horizontalnom signalizacijom te sve druge popratne radnje. Aktivnost sanacije udarnih rupa na nerazvrstanim cestama povećava se radi potrebe asfaltiranja oštećenja kolnika i prilaza nastalih na već ranijim manjim oštećenjima uslijed intenzivnog djelovanja oborina u prvoj polovici godine. Asfaltna površina izrazito se oštetila na autobusnom okretištu u mjestu Dedin i na parkirnoj površini pokraj kapelice također u mjestu Dedin. U Crnom Lugu oborine su potkopale rubni dio asfalta zatim i otvorile rupu koja je prijetila sigurnosti vozila koja su prometovala tom cestom. Javila se potreba za sanacijom dijela ceste između dva propusta na cesti prema Razlogama. Također pojavile su se udarne rupa u naseljima Kupa i Čedanj, te u Lučicama na cesti u blizini industrijske zone. | 60.000,00 | | 60.000,00 | 60.000,00 |  |  |
| **336.2** | | **Sanacija ceste Okrug Donji** | | Nakon svake jake kiše na nerazvrstanoj cesti u Okrugu Donjem pojave se vododerine stvarajući velike rupe koje onemogućavaju prometovanje cestom, te se taj makadam više puta na godinu mora popravljati. Višestruki popravci makadama godišnje na istom mjestu iziskuju znatan dio sredstava, te je asfaltiranje kritičnih dionica dugoročno isplativije ali i za korisnike sigurnije rješenje. | 43.000,00 | | 43.000,00 | 43.000,00 |  |  |
| **355** | | **Zamjena asfaltne podloge-Ul.kralja Zvonimira** | | Uređenje ulice u postojećim gabaritima postojeće ceste dužine ceste cca 300m'. Aktivnost uključuje uređenje elemente kolničke konstrukcije (gornji i donji ustroj), nogostupa te parkirališnih mjesta. Aktivnost obuhvaća financiranje projektne dokumentacije za uređenje te izvođenje i stručni nadzor nad radovima izvođenja. | 0,00 | | 0,00 | 0,00 | 0,00 |  |
| **327.2** | | **Uređenje Ulice Ograja** | | Uređenje ulice u postojećim gabaritima postojeće ceste dužine ceste cca 330m'. Aktivnost uključuje elemente uređenja kolničke konstrukcije (gornji i donji ustroj), nogostupa te parkirališnih mjesta. Aktivnost obuhvaća financiranje projektne dokumentacije za uređenje te izvođenje i stručni nadzor nad radovima izvođenja. | 0,00 | | 0,00 | 0,00 | 0,00 |  |
| **327.5** | | **Uređenje nerazvrstane ceste u Dedinu** | | Aktivnost se odnosi na uređenje nerazvrstane ceste u naselju Dedin oznke GL04A, a odnosi se na uklanjanje postojećeg asfalta u površini od cca 1000m2,po potrebi pripremu posteljice i stavljanje novog asfalta. U stavku je uključen i stručni nadzor. | 31.900,00 | | 31.900,00 | 11.900,00 | 20.000,00 | Šumski doprinos |
| **327.6** | | **Uređenje nerazvrstane ceste u Romskom naselju** | | Aktivnost se odnosi na uređenje dijela nerazvrstane ceste u romskom naselju u Dedinu u površini od cca 500m2. Radovi obuhvaćaju popravak i pripremu podloge za asfaltiranje i ugradnju asfalta. U stavku je uključen i stručni nadzor. | 25.000,00 | | 25.000,00 |  | 25.000,00 | Kapitalne pomoći iz državnog proračuna |
| **326.8** | | **Cesta Podgora** | | Aktivnost se odnosi na uređenje I popravak ceste u širini od 3,5m, i obuhvaća pripremu i popravak podloge te asfaltiranje u dužini od cca 600 m. U ovoj godini saniran je propust kojim je cesta dovedena u funkcionalno stanje, te se za ovu godinu ne planiraju drugi radovi. | 20.000,00 | | 20.000,00 | 20.000,00 |  |  |
| **326.9** | | **Damski most** | | Aktivnost se odnosi na redovito održavanje Damskog mosta koji se prema Odluci o proglašenju ,,Damskog mosta" u Delnicama zaštićenim kulturnim dobrom; KLASA: 612-01/11-01/04, URBROJ : 21l2-01-30-40-1-14-11 od 06. ožujka 2014.g. treba svake godine vršiti pregled objekta te za sve potrebne sanacije izvršiti prema projektu i izvoditi s materijalima i tehnologijom kakve su primijenjene u doba gradnje kulturnog dobra. | 5.000,00 | | 5.000,00 | 5.000,00 |  |  |
| **Ukupno sanacija i rekonstrukcija cesta** | | | | | **299.900,00** | | **299.900,00** | **199.900,00** | **100.000,00** |  |
| **OBORINSKA ODVODNJA** | | | | | | | | | | | |
| **356** | | **Čišćenje slivnika i upojnih bunara** | | Obuhvaća radove na čišćenju slivnika i cijevi oborinske odvodnje u Delnicama, Lučicama, Crnom Lugu i Brodu na Kupi, a osnovom Ugovora o čišćenju slivnika i upojnih bunara koji je sklopljen nakon provedenog postupka nabave i sve prema pripadajućem cjeniku radova. | 14.600,00 | | 14.600,00 | 14.600,00 |  |  |
| **358** | | **Razni nepredviđeni popravci** | | Građevinska sanacija cijevi oborinske odvodnje, slivnika, upojnih bunara, odvodnih površinskih kanala i drugih uređaja oborinske odvodnje. | 10.000,00 | | 10.000,00 | 10.000,00 |  |  |
| **Ukupno oborinska odvodnja** | | | | | **24.600,00** | | **24.600,00** | **24.600,00** |  |  |
| **HORIZONTALNA I VERTIKALNA SIGNALIZACIJA** | | | | | | | | | | | |
| **341** | | **Horizontalna signalizacija** | | Obilaskom terena utvrđuje se potreba obnove i dopune horizontalne signalizacije na nerazvrstanim cestama. Radovi se vrše putem KTD "Risnjak- Delnice" d.o.o. koji provodi postupak nabave. Kontrolu vrši prometni redar. | 12.000,00 | | 12.000,00 | 12.000,00 |  |  |
| **342** | | **Vertikalna signalizacija** | | Dobava i ugradnja nove, te popravak postojeće vertikalne signalizacije na nerazvrstanim cestama i javnim površinama. Radovi se vrše putem KTD "Risnjak" d.o.o. Delnice koji provodi postupak nabave. Kontrolu vrši prometni redar. | 15.000,00 | | 15.000,00 | 15.000,00 |  |  |
| **Ukupno horizontalna i vertikalna signalizacija** | | | | | **27.000,00** | | **27.000,00** | **27.000,00** |  |  |
| **UKUPNO ODRŽAVANJE NERAZVRSTANIH CESTA** | | | | | **611.500,00** | | **611.500,00** | **251.500,00** | **360.000,00** |  |

| **Pozicija u Proračunu** | **Naziv programa** | **Opis** | **I.Izmjene** | 1. **Izmjene** | | **Izvor financiranja** | | |
| --- | --- | --- | --- | --- | --- | --- | --- | --- |
| **Komunalna naknada** | **Ostali izvori** | **Naziv ostalih izvora** |
|  | | | | | | | | | |
| **347** | **Održavanje javne rasvjete** | U skladu s potrebama i starosti javne rasvjete, prema dojavama s terena i mjesečnim pregledima izvršiti će se popravak javne rasvjete a prema Ugovoru o održavanju javne rasvjete kojim su definirane jedinične cijene. Živine svjetiljke se kontinuirano mijenjaju natrijevim u skladu s zakonskom obvezom. Očekuje se stoga više zahvata na stupovima koji su stari i oštećeni, te zamjeni kablova koji su također u vrlo lošem stanju. | 40.000,00 | | 40.000,00 | 40.000,00 |  |  |
| **349** | **Javna rasvjeta - utrošak električne energije** | U potrošnji el. energije za javnu rasvjetu uračunavajući sva proširenja te ugradnju štednih svjetiljki, predviđaju se smanjena sredstva za tu namjenu. | 26.000,00 | | 26.000,00 | 26.000,00 |  |  |
| **350** | **Razni nepredviđeni radovi** | Podrazumijeva hitne intervencije koje su uzrokovane nepredviđenim oštećenjima na javnoj rasvjeti ili nepredviđenim potrebama za interpolaciju i sl. | 4.000,00 | | 4.000,00 | 4.000,00 |  |  |
| **UKUPNO ODRŽAVANJE JAVNE RASVJETE** | | | **70.000,00** | | **70.000,00** | **70.000,00** |  |  |

|  | **SVEUKUPNO ODRŽAVANJE KOMUNALNE INFRASTRUKTURE** | | | | | |
| --- | --- | --- | --- | --- | --- | --- |
| **Plan** | | **II.IZMJENE** | **III.IZMJENE** | **Izvor financiranja** | |
| **Komunalna naknada** | **Ostali izvori** |
| **UKUPNO** | | **1.313.691,00** | **1.342.691,00** | **945.191,00** | **397.500,00** |
| **Javne površine** | | **632.191,00** | **661.191,00** | **623.691,00** | **37.500,00** |
| **Nerazvrstane ceste** | | **611.500,00** | **611.500,00** | **251.500,00** | **360.000,00** |
| **Javna rasvjeta** | | **70.000,00** | **70.000,00** | **70.000,00** | **0,00** |

Članak 3.

Dinamika izvođenja radova uskladiti će se s dinamikom ostvarivanja prihoda navedenih u članku 2. ovog Programa.

Članak 4.

Ove III. Izmjene i dopune Programa stupaju na snagu osmog dana od objave u "Službenim novinama Grada Delnica".

KLASA: 363-01/23-01/22

URBROJ: 2170-6-4-3-24-4

Delnice, \_\_\_. studeni 2024. godine

Gradsko vijeće Grada Delnica

Predsjednica

Ivana Pečnik Kastner, v.r.